ΓΡΑΠΤΗ ΕΡΩΤΗΣΗ E-0329/00

υποβολή: Mauro Nobilia (UEN) προς την Επιτροπή

(11 Φεβρουαρίου 2000)

Θέμα: Μονοπώλιο του Ιταλικού Νηολογίου (R.I.N.A.)

Το Ιταλικό Νηολόγιο (R.I.N.A.) που δημιουργήθηκε το 1861, έχει καθήκοντα εξακρίβωσης και ελέγχου των συνθηκών πλωϊμότητας και επαλήθευσης της ασφάλειας των εμπορικών σκαφών. Ο ιδιωτικού δικαίου οργανισμός αυτός, έχει αναλάβει το καθήκον ταξινόμησης των πλοίων και μπορεί επομένως να χορηγεί πιστοποιητικά ασφαλείας ισχύοντα σε διεθνές επίπεδο και απαραίτητα για τη ναυσιπλοΐα.

Μπορεί επομένως η Επιτροπή:

- να εξακριβώσει εάν ο χαρακτήρας ιδιωτικού δικαίου του οργανισμού αυτού είναι ασυμβίβαστος με το καθεστώς μονοπωλίου, που κατέχει το R.I.N.A. σε εθνικό επίπεδο όσον αφορά την πιστοποίηση της ασφάλειας των εμπορικών σκαφών"

- να εξακριβώσει εάν η παρουσία εφοπλιστών στο διοικητικό συμβούλιο του εν λόγω οργανισμού δεν παραβιάζει τους κοινοτικούς κανόνες στο βαθμό που οι εφοπλιστές αυτοί βρίσκονται στη δύσκολη θέση να πρέπει να ελέγχουν τις εαυτούς τους"

- να λάβει ενδεχομένως, εάν χρειάζεται, μέτρα για την ίδρυση ενόςπερεθνικού οργανισμού που θα επαληθεύσει το έργο οργανισμών όπως το R.Ι.Ν.Α.;

Απάντηση της κας de Palacio εξ ονόματος της Επιτροπής

(13 Μαρτίου 2000)

Η μεταφορά της οδηγίας 94/57/ΕΚ(1) του Συμβουλίου στο εσωτερικό δίκαιο της Ιταλίας έθεσε τέρμα στο μονοπώλιο που είχε το ιταλικό νηολόγιο (RINA) να εκδίδει πιστοποιητικά ασφαλείας για τα εμπορικά πλοία. Ο ιταλικός νόμος θεσπίσθηκε το 1998 και έκτοτε και άλλοι νηογνώμονες εκτός του RINA μπορούν να φέρουν σε πέρας καθήκοντα νομικού χαρακτήρα (τα οποία απορρέουν από τις διεθνείς συμβάσεις) εξ ονόματος της ιταλικής διοίκησης. Το γεγονός ότι ο RINA είναι νομικό πρόσωπο ιδιωτικού δικαίου δεν αντιβαίνει τις διατάξεις της ανωτέρω οδηγίας που ρυθμίζουν την αναγνώριση των νηογνωμόνων σε κοινοτική κλίμακα.

Η παρουσία πλοιοκτητών στα διοικητικά συμβούλια των νηογνωμόνων αποτελεί συνήθη πρακτική. Στα διοικητικά συμβούλια των οργανισμών αυτών, μαζί με τους πλοιοκτήτεςπάρχουν και άλλοι εκπρόσωποι του ναυτιλιακού κλάδου. Ο ρόλος τους είναι να καθοδηγούν τις δραστηριότητες των νηογνωμόνωνποδεικνύοντας κυρίως τις ανάγκες τους και απαιτώντας τη θέσπιση ειδικών κανόνων. Φυσικά, αυτό που χρειάζεται να ελεγχθεί είναι η συμμόρφωση του RINA και των άλλων αναγνωρισμένων οργανισμών προς τις διατάξεις του κριτηρίου A.6 του Παραρτήματος της ανωτέρω οδηγίας. Το κριτήριο αυτό ορίζει ότι ο οργανισμός δεν πρέπει να ελέγχεται από πλοιοκτήτες ή ναυπηγοβιομηχάνους, ή από άλλους παράγοντες που συμμετέχουν εμπορικά στην κατασκευή, τον εξοπλισμό, την επισκευή ή τη λειτουργία των πλοίων. Τα έσοδα του οργανισμού δεν πρέπει να εξαρτώνται σημαντικά από μία και μόνον εμπορική επιχείρηση. Η συμμόρφωση του RINA προς τις διατάξεις αυτές θα ελεγχθεί κατά την επερχόμενη αξιολόγηση που θα πραγματοποιήσει η Επιτροπή.

Η δυνατότητα σύστασης ενός φορέα που θα αξιολογεί τις δραστηριότητες των νηογνωμόνων με κεντρικό και εναρμονισμένο τρόπο τέθηκε πρόσφατα από αρκετά ενδιαφερόμενα μέρη. Η Επιτροπή είναι τη στιγμή αυτή στη διαδικασία ανάλυσης της σκοπιμότητας και των πιθανών επιπτώσεων που θα έχει ένας τέτοιος φορέας. Η Επιτροπή θα ενημερώσει δεόντως το Ευρωπαϊκό Κοινοβούλιο για τις αποφάσεις της επί του θέματος όσο το δυνατόν συντομώτερα.

(1) Οδηγία 94/57/ΕΚ του Συμβουλίου της 22 Ιουνίου 1994 σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (ΕΕ L 319 της 12.12.1994).